Το έμβλημα του συλλόγου (2022 - Σήμερα)Το **έμβλημα** του συλλόγου (2022 - Σήμερα)
Ο **Κένταυρος Π.Α.Ο.Β.** (*Λατινικά:* **Kentavros FC Vrilissia**) (*Κοινώς*: Κένταυρος Βριλησσίων) (*Ολογράφως*: Ποδοσφαιρικός Αθλητικός Όμιλος Βριλησσίων "Κένταυρος") είναι πρότυπο σχολείο ποδοσφαίρου και ποδοσφαιρικός αθλητικός όμιλος με έδρα τον δήμο Βριλησσίων, Αθήνα. Δημιουργήθηκε στις αρχές του 2003 και αγωνίζεται τώρα στην Α' Κατηγορία της ΕΠΣ Αθηνών.

Φιλοσοφία
---------

Η ακαδημία του συλλόγου έχει πρωταρχικό στόχο την προσέλκυση, όσο το δυνατόν περισσότερων παιδιών στο Ποδόσφαιρο. Σήμερα απαριθμεί 250 παιδιά και ο στόχος της είναι στο άμεσο μέλλον να υπερβεί τα 300. Ο δευτερεύον στόχος είναι η ανάπτυξη νέων, ταλαντούχων ποδοσφαιριστών.

### Η Σημασία του Ονόματος "ΚΕΝΤΑΥΡΟΣ"

Δόθηκε η επωνυμία «ΚΕΝΤΑΥΡΟΣ» σηματοδοτώντας μέσω του μυθικού αυτού προσώπου τους στόχους μας, τη φιλοσοφία μας. Ο συνδυασμός της ταχύτητας και της δύναμης του αλόγου με τη σοφία, το πνεύμα και την ωριμότητα του ανθρώπου είναι ο στόχος του συλλόγου.

Ιστορία
-------

### Η Αρχή του Συλλόγου

Το φθινόπωρο του 2002 μία παρέα 29 ανθρώπων με κοινά γνωρίσματα, σκέψεις, προβληματισμούς αλλά και αγωνία για το μέλλον των παιδιών τους, συναντήθηκαν σε ένα μικρό γηπεδάκι (5Χ5) της περιοχής Σισμανογλείου.

Με τη σκέψη ότι με τον Αθλητισμό και συγκεκριμένα με Ποδόσφαιρο, αντιμετωπίζονται πολλά προβλήματα αποφασίστηκε να ιδρυθεί ένας Σύλλογος μέσα από τον οποίο, να αντιμετωπιστούν από κοινού τις ευρύτερες αγωνίες τους. Κοινή σκέψη ήταν ότι διαχρονικά προβλήματα όπως το κάπνισμα, τα ναρκωτικά, ο αλκοολισμός κ.α. άλλα και σύγχρονα της εποχής μας – εσωστρέφεια, κατάθλιψη, έλλειψη επικοινωνίας, κλειστοί χώροι, αποκοινωνικοποίηση κ.α. ότι αντιμετωπίζονται καλύτερα μέσω του Αθλητισμού και, κυρίως, του καλού και ελκυστικού Ποδοσφαίρου.

### Η Καθοριστική Συνάντηση & Ιστορική Συμφωνία

Το 2005 ο «ΚΕΝΤΑΥΡΟΣ» μετά από πρόσκληση των αν

θρώπων του FAMILY SPORTS CLUB, αποφασίζει την μετεγκατάσταση της ακαδημίας του στο υπερσύγχρονο, για εκείνη την εποχή, πολυμορφικό αθλητικό κέντρο. (*Διεύθυνση: Μητροπούλου & Καλλιανίου 1, Βριλήσσια)*

ΧάρτηςΗ τοποθεσία του γηπέδου της ακαδημίας & προπονητικού κέντρου της ανδρικής ομάδας του ΚενταύρουΟι άρτιες εγκαταστάσεις του Club, η λειτουργικότητα και η καλαισθησία του χώρου "δίνουν στέγη" στα φιλόδοξα οράματα της ακαδημίας. Ανοίγονται νέοι ορίζοντες, υψηλότεροι στόχοι και δίνονται νέες προοπτικές στην περαιτέρω ανάπτυξη του Συλλόγου.

Το έμβλημα του συλλόγου (2022 - Σήμερα)Το **έμβλημα** του Συλλόγου (2013 - 2022)
### Αναγνώριση του συλλόγου & Ίδρυση της Ανδρικής ομάδος

Ο σύλλογος αναγνωρίστηκε το 2007 μετά από συγχώνευση με την "Προοδευτική 2007 Π.Σ." και δημιουργήθηκε το ανδρικό μας τμήμα, με σκοπό την προέκταση και προοπτική της ακαδημίας.

### Πορεία της ανδρικής ομάδος

Πίνακας Αποτελεσμάτων| Σεζόν | Κατηγορία | Θέση | Αποτέλεσμα |
| --- | --- | --- | --- |
| 2007-2008 | Γ' Κατηγορία Αθηνών | 9η | Παραμονή |
| 2008-2009 | Γ' Κατηγορία Αθηνών | 5η | Παραμονή |
| 2009-2010 | Γ' Κατηγορία Αθηνών | 3η | **Άνοδος** |
| 2010-2011 | Β' Κατηγορία Αθηνών | 10η | Παραμονή |
| 2011-2012 | Β' Κατηγορία Αθηνών | 9η | Παραμονή |
| 2012-2013 | Β' Κατηγορία Αθηνών | 8η | Παραμονή |
| 2013-2014 | Β' Κατηγορία Αθηνών | 8η | Παραμονή |
| 2014-2015 | Β' Κατηγορία Αθηνών | 12η | Παραμονή |
| 2015-2016 | Β' Κατηγορία Αθηνών | 1η | **Πρωταθλητής**
**& Άνοδος** |
| 2016-2017 | Α' Κατηγορία Αθηνών | 11η | Παραμονή |
| 2017-2018 | Α' Κατηγορία Αθηνών | 15η | **Υποβιβασμός** |
| 2018-2019 | Β' Κατηγορία Αθηνών | 1η | **Πρωταθλητής**
**& Άνοδος** |
| 2019-2020 | Α' Κατηγορία Αθηνών | 13η\* | Παραμονή |
| 2020-2021 | Α' Κατηγορία Αθηνών | -\*\* | Παραμονή |
| 2021-2022 | Α' Κατηγορία Αθηνών | 10η | **Υποβιβασμός** |
| 2022-2023 | Β' Κατηγορία Αθηνών | 1η | **Πρωταθλητής**
**& Άνοδος** |
| 2023-2024 | Α' Κατηγορία Αθηνών | *σε εξέλιξη* | *σε εξέλιξη* |

Την σεζόν **2009-2010** ο σύλλογος κατακτώντας την 3η θέση και παίρνοντας θετικό αποτέλεσμα στον αγώνα κατάταξης, κατέκτησε την **άνοδο στην Β' κατηγορία** του τοπικού πρωταθλήματος .

Την σεζόν **2015-2016** ο σύλλογος **κατέκτησε το πρωτάθλημα της Β' κατηγορίας** και την **άνοδο στην Α' κατηγορία**

Την σεζόν **2018-2019** ο σύλλογος, μετά τον υποβιβασμό την προηγούμενη σεζόν, κ**ατέκτησε για δεύτερη φορά το πρωτάθλημα της Β΄ Κατηγορίας** και κέρδισε ξανά την **άνοδο στην Α' κατηγορία.**

Την σεζόν **2022-2023** ο σύλλογος, μετά τον δεύτερο υποβιβασμό την προηγούμενη σεζόν, κατέκτησε και **για τρίτη φορά το πρωτάθλημα της Β΄ Κατηγορίας**, και μάλιστα κατάφερε το **αήττητο, με 18 νίκες και 4 ισοπαλίες**, και κέρδισε ξανά την **άνοδο στην Α' κατηγορία.**

\*Η σεζόν 2019-2020 διακόπηκε μετά από 22 από τις 30 αγωνιστικές και έληξε ως εξής.

\*\*Η σεζόν 2020-2021 διακόπηκε μετά από 8 αγωνιστικές και θεωρήθηκε ως μην γενόμενη.

Πηγές
-----

1. ↑  «ΦΙΛΛΟΣΟΦΙΑ». *Κένταυρος - Ποδοσφαιρικός Όμιλος*. Ανακτήθηκε στις 22 Σεπτεμβρίου 2021.
2. 1 2 3  «ΙΣΤΟΡΙΑ». *Κένταυρος - Ποδοσφαιρικός Όμιλος*. Ανακτήθηκε στις 22 Σεπτεμβρίου 2021.
3. ↑  «ΕΠΣ Αθηνών: Βαθμολογίες». *www.epsath.gr*. Ανακτήθηκε στις 22 Σεπτεμβρίου 2021.



\_\_ΜΕΠΠ\_